1. **Ապացուցել, որ կաթողիկոսության վերադարձը Էջմիածին դրական քայլ էր:**

Քանի որ Կիլիկիայի Հայկական թագավորությունը արդեն կործանվել էր, հայոց կաթողիկոսությունը գտնվել էր գրեթե անպաշտպան վիճակում: Կիլիկիայի հոգևոր գործիչների մեծ մասը ցանկանում էր միաբանվել Հռոմի կաթոլիկ եկեղեցու հետ՝ ակնկալելորվ նրա օժանդակությունը, ինչը հարվածի տակ էր դնում Հայոց եկեղեցու ինքնուրույնությունը և պառակտում ստեղծում հայության մեջ:

Այս պայմաններում կաթողիկոսության վերադարձը էջմիածին դրական էր՝

* Պապականության և եվրոպական քաղաքական ազդեցությունից հայերին հեռու պահելը:
* Հայաստանին տիրող մահմեդական տիրակալներն անհանգստություն չէրն ունենա հայերի արևմտամետությունից:
* Էջմիածնում վերահաստատված հայոց կաթողիկոսությունը դարձավ աշխարհով մեկ սփռված հայությանը հայրենիքի հետ կապելու հզոր միջոց:

1. **Նկարագրել 17-րդ դարի թուրք- պարսկական պատերազմները:**

17-րդ դարի սկզբին Պարսկաստանում գահ բարձրացած Շահ Աբասը I վերակազմավորել էր բանակը անգլիացիների օգնությամբ, ուժեղացրել կենտրոնական իշխանությունը, նպաստավոր պայմաններ ստեղծել տնտեսության և առևտրի զարգացման համար: Իսկ Օսմանյան Թուրքիան խիստ թուլացած էր գյուղացիական ապստամբությունների և գահակալական կռիվների պատճառով: 16-րդ դարի թուրք-պարսկական պատերազմների արդյունքում Հայաստանը բաժանվել էր Օսմանյան Թուրքիայի և Պարսկաստանի միջև: 1603 թ. Շահ Աբասը սկսեց նոր թուրք-պարսկական պատերազմ: Պարսկական բանակը անցավ Արաքսը, գրավեց Թավրիզը, Նախիջևանը, Երևանը: Թուրքական բանակը հակահարձակման անցավ և շարժվեց դեպի Երևան: Շահ աբասը ճակատամարտ չտալ և ընտրեց <<վառված հողի>> տակիկան՝ թշնամու բանակի հարձակման ուղղությամբ ամայացնել երկիրը, իսկ հայ բնակչությանը քշել Հայաստան: Հասնելով Երասխին, պարսկական զինվորները հարկադրեցին հայ գաղթականներին ոտքով անցնել մյուս ափը, որի ժամանակ մեծաթիվ մարդիկ խեղդվեցին: 1604 թ. Պարսկաստան գաղթեցվեց ավելի քան 300000 հայ: Այս իրադարձությունը պատմության մեջ մտել է Մեծ գաղթ անունով:

1616 թ-ի սեպտեմբեր-նոյեմբերին թուրքական զորքերը պաշարել են Երևանն ու Նախիջևանը: 1617 թ-ին Ղրիմի թաթարներն ասպատկել են Գանձակն ու Ջուղան և թուրքական զորքերի հետ արշավել Թավրիզ: 1618 թ-ի սեպտեմբերի 10-ին Շահ Աբաս I-ը պարտության է մատնել նրանց և 1619 թ-ի սեպտեմբերի 29-ի պայմանագրով վերահաստատել 1612 թ-ի պայմանագրով որոշված սահմանները:

1623–24 թթ-ին Շահ Աբաս I-ը գրավել է արաբական Իրաքը, Բաղդադ, Նաջաֆ, Քարբալա քաղաքները, իսկ Այսրկովկասում՝ Ախալցխան: 1635 թ-ին թուրքերը զավթել են Ախալցխան և Ախալքալաքը, վերանվաճել Հյուսիսային Միջագետքը` ներառյալ Մոսուլը. 1638 թ-ին տիրել են Բաղդադին, և պարսիկները հարկադրված հաշտություն են առաջարկել: Թուրք-պարսկական պատերազմը այս թվականին դադարեց Կասրե-Շիրինում կնքված պայմանագրով: Հայաստանը կրկին բաժանվեց այս երկու պետությունների միջև:

1. **Համեմատել պետության վերականգնման փորձերը 9-րդ և 15-րդ դարերում:**

|  |  |
| --- | --- |
| ***9 դար*** | ***15 դար*** |
| Թուլացած Արաբական խալիֆայությունը հարկադրված էր ճանաճել առաջացած տեղական իշխանությունները, ձևականորեն պահպանելով իր գերիշխանությունը: | Կարա –կոյունլու գահակալները հաճախ պետական բարձր պաշտոնների էին նշանակում հայ իշխանների, բանակում ներգրավում հայ զինվորականների: |
| Հայերի ապստամբությունները ստիպեցին խալիֆայությանը գնալ զիջումների: | Կարա-կոյունլու Ջհանշահի իշխանության տարիներին երկիրը խաղաղվեց, նպաստավոր պայմաններ ստեղծվեցին տնտեսության զարգացման համար: Իշխանական տները վերականգնեցին իրենց իշխանությունները: |
| Խալիֆայության թուլացումից Հայաստանում ամենից հմտորեն օգտվում էին Բագրատունիները, գլխավորելով անկախության վերականգնման գործընթացը՝   * Աշոտ Բագրատունին իր գերիշխանությունը տարածեց հայ նշանավոր իշխանական տների վրա, նաև վրաց և աղվանից իշխանների: * Վերականգնեց հայոց բանակը, նրա թիվը հասցնելով 40000-ի: * Հմտորեն օգտագործեց արաբ ամիրաների ներքին հակասությունները և նրրանց թույլ չտվեց միջամտելու Հայաստանի ներքին գործերին: * Աշոտ Բագրատունին նշանակվեց Հայոց իշխանաց իշխան, այսինքն երկրի կառավարումը հանձնվեց հայերին: * Հարկերը կրճատվեցին երեք անգամ, ինչը նպաստեց տնտեսության զարգացմանը: | * Ջհանշահը նպաստում էր եկեղեցիների կառուցմանը և այլ շինարարական աշխատանքների համար: * Նշանակալից դեր սկսեցն խաղալ Ախթամարի Զաքարիա և Ստեփանոս կաթողիկոսները՝ ներկայանալով որպես Գագիկ Արծրունու սերունդ: * Նրանք ունեին իրենց զինական ուժերը, որոնցով պաշտպանում էին ածթամարի վանքի տիրույթները |
| Բյուզանդիան իր հակառակորդ Արաբական խալիֆայությունը թուլացնելու նպատակով խրախուսում էր Հայաստանի անկախությունը: | Ջհանշահը հնդառաջում է Զաքարիա աղթամարցու խնդրանքին՝ վերականգնելու Վասպուրականի թաավորությունը: |
|  |  |
| Հայոց կաթողիկոսի նախաձեռնությամբ հայ իշխանների հատուկ ժողով հրավիրվեց, որը որոշեց Աշոտ Բագրատունուն հռչակել Հայոց թագավոր: Ժողովը միաժամանակ դիմեց խալիֆին: | 1465 թ. Սմբատ Արծրունին օծվում է հայոց թագավոր: |
| Հայաստանը 9 դարում փաստացի վերականգնեց իր պետությունը՝ շարունակելով ձևականորեն գտնվել Արմինիա փոխարքայության կազմում: | Սմբատի թագավորությունը համահայկական չէր, տարածքը սահմանափակվում էր միայն Աղթամար կղզու և Վանա լճի առափնյա որոշ տարածքով: |
| Հայաստանի Բագրատունյաց թագավորությունը գոյատևեց 885-1045 թթ: | Վասպուրականի թագավորությունը գոյատևեց 1465-1471 թթ.: |